Хургада
Хургада () е курортен град в Египет, административен център на мухафаза Червено море. В миналото курортът е бил малко рибарско селище, но сега със своите чисти брегове и рифове се нарежда сред най-добрите египетски курорти. Населението му е 195 675 жители (по приблизителна оценка от юли 2018 г.).

С повече от 20 км плажна ивица изпъстрена с много хотели, Хургада предлага атракции като гмуркане с акваланг, уиндсърфинг и пустинни сафарита. Хурагда е често посещавана дестинация от руснаци, немци и чехи, както и от други европейски туристи.

Курортът се обслужва и от летище, което провежда полети до Кайро и някои големи европейски градове.

Хургада е познат и като град с активен нощен живот. Почти всеки хотел има собствена дискотека, както и много кръчми, като най-известни са Калипсо и Папас Бийч. През 2007 г. отваря врати нощният клуб Ministry of Sound.

Температурите на въздуха дори и през зимата не падат под 20 – 25 °C, а на водата – 20 – 22 °C.

Вижте също 
 Червено море

Източници 

Градове в Египет
Курорти в Египет
Пристанищни градове на Червено море